सिविल अस्पताल में भी अंगूठे से लगेगी हाजिरी
नएसाल के साथ ही सिविल अस्पताल में चिकित्सकों सहित सभी कर्मचारियों की बॉयोमीट्रिक हाजिरी लगेगी। अस्पताल प्रशासन द्वारा मंगलवार को इसका ट्रायल शुरू कर दिया गया। चिकित्सकों और कर्मचारियों ने नई प्रणाली से ही अपनी हाजिरी लगाई, हालांकि इस दौरान एक मशीन स्थापित नहीं हो सकी।
अस्पताल में बॉयोमीट्रिक हाजिरी का ट्रायल वर्जन शुरू हुआ। अस्पताल में तीन मशीनों के माध्यम से पूरे स्टॉफ की हाजिरी लगाई जाएगी। 31 दिसंबर तक मशीनों का ट्रायल वर्जन रहेगा। नए साल के पहले दिन से सभी चिकित्सकों कर्मचारियों की हाजिरी लगनी शुरू हो जाएगी। इसके लिए दो मशीनें कम्प्यूटर कक्ष में एक ड्यूटी रूम में रखी गई हैं। बॉयोमीट्रिक हाजिरी से अस्पताल में सभी चिकित्सकों कर्मचारियों की हाजिरी ऑनलाइन दर्ज होगी। हाजिरी से कर्मचारियों का आने जाने का समय नोट होगा।
सिविल अस्पताल में डॉक्टर, स्टाफ नर्स, एएनएम, जीएनएम वर्कर, एमपीएचई वर्कर, फार्मासिस्ट, लैब टेक्नीशियन, क्लर्क क्लास फोर सहित करीब 80 कर्मचारी हैं। जो कि नए वर्ष से अपनी हाजिरी बॉयोमीट्रिक मशीन में दर्ज करवाएंगे। मशीन लगाने के लिए मंगलवार को तकनीकी एक्सपर्ट अस्पताल में आए थे। अभी तीन में से दो मशीनें इंस्टाल की गई हैं। एक मशीन तकनीकी खराबी के कारण इंस्टाल नहीं हो पाई है। जो कि बुधवार को इंस्टाल करवाई जाएगी।
तीन बार बदलती है डयूटी
डॉक्टरोंनर्सों की ड्यूटी का समय सुबह 8 से दोपहर डेढ़ बजे, डेढ़ से शाम साढ़े सात बजे साढ़े सात बजे से सुबह आठ बजे तक ड्यूटी रहती है। डॉक्टरों नर्सों की तीन बार ड्यूटी बदलती है। तीनों समय की ड्यूटी बॉयोमीट्रिक मशीन में दर्ज होगी।
अस्पताल कर्मचारी को बायोमीट्रिक हाजिरी की प्रक्रिया की जानकारी देते डा. अनिल।
24 घंटे रहती है ड्यूटी
सिविलअस्पताल में सुबह 9 से शाम 4 बजे तक सभी डॉक्टर कर्मचारी ड्यूटी पर रहते हैं। रात्रि में 1 डॉक्टर, तीन नर्स चतुर्थ श्रेणी के कर्मचारियों की तैनाती रहती है।
तीन दिन ट्रायल के : आरएमओ
^सिविलअस्पताल में अभी तीन दिन के ट्रायल पर मशीन लगाई गई है। 1 जनवरी से हाजिरी 3 बॉयोमीट्रिक मशीनों के माध्यम से लगेगी। -डॉ.राहुल बुद्धिराजा, आरएमओ, सिविल अस्पताल
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva